rejauldu/bengali-wikipedia huggingface dataset:
সুধীরলাল চক্রবর্তী (১৯১৬ – ২০ এপ্রিল ১৯৫২) বাংলা ভাষার সুরকার ও সঙ্গীতশিল্পী। পণ্ডিত ও সঙ্গীতরসিক পিতা গঙ্গাধর চক্রবর্তীর পৃষ্ঠপোষকতায় বাড়িতে উচ্চাঙ্গ সঙ্গীতের আসর বসত। ফলে ছোটবেলা থেকে সঙ্গীতশিক্ষার অনুপ্রেরণা লাভ করেন।  জন্ম ও শিক্ষাজীবন  সুধীরলাল চক্রবর্তীর জন্ম গোপালগঞ্জ জেলার কোটালিপাড়া উপজেলার বালিয়াডাঙ্গা গ্রামে। কালেক্টর অফিসের কর্মী গঙ্গাধর চক্রবর্তী ছিলেন তার পিতা। তিনি কৈশোরে কলকাতায় এসে তৎকালীন শাস্ত্রীয় সঙ্গীতাচার্য গিরিজাশঙ্কর চক্রবর্তীর শিষ্যত্ব গ্রহণ করেন। শাস্ত্রীয় সঙ্গীতশিক্ষার পাশাপাশি সুর রচনাতেও তার যথেষ্ট উৎসাহ ছিলো। সেখানে তিনি পাঁচ বছর তালিম নেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৯৭,   কর্মজীবন  আধুনিক বাংলা গান, রাগপ্রধান, গজল, ঠুমরী প্রভৃতি গানে পারদর্শী এবং একজন সুদক্ষ সুরকার ছিলেন। ১৯৪৩-৪৫ সাল পর্যন্ত ঢাকা বেতারকেন্দ্রের সঙ্গীত পরিচালক। তার গাওয়া ও সুরারোপিত বহু গ্রামোফোন রেকর্ড বের হয়েছে।সেলিনা হোসেন ও নুরুল ইসলাম সম্পাদিত বাংলা একাডেমী চরিতাভিধান; ঢাকা, এপ্রিল, ২০০৩; পৃষ্ঠা-৪০৭-৮। তার কাছে শ্যামল মিত্র, উৎপলা সেন, নীতা সেন এবং আরও অনেক সঙ্গীতশিল্পীরা তালিম নিয়েছিলেন। শিল্পী কবীর সুমনের মতে "সূক্ষ্ম অলংকারসমৃদ্ধ আধুনিক সুররচনায় কাজী নজরুল ইসলাম ও হিমাংশু দত্তর পর তিনিই শেষ সম্রাট।" ‘মধুর আমার মায়ের হাসি চাঁদের বুকে ঝরে, মাকে মনে পড়ে আমার, মাকে মনে পড়ে’ গানটিকে অমর করেছিলেন তিনি।  বিখ্যাত সঙ্গীতসমূহ  কথা  সুর  গান পবিত্র মিত্র  নিজস্ব  খেলাঘর মোর দেবেশ বাগচী  নিজস্ব  রজনী গো যেও না চলি প্রণব রায় নিজস্ব  ও তোর জীবনবীণা আপনি বাজে মধুর আমার মায়ের হাসি   তথ্যসূত্র  বহিঃসংযোগ  সুমনামি, কবীর সুমন আনন্দবাজার পত্রিকা, কলকাতা, ১২ জানুয়ারি, ২০১৪।  বিষয়শ্রেণী:১৯১৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৪৯-এ মৃত্যু বিষয়শ্রেণী:গোপালগঞ্জ জেলার সঙ্গীতশিল্পী বিষয়শ্রেণী:গোপালগঞ্জ জেলার সুরকার বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি সুরকার বিষয়শ্রেণী:বাঙালি হিন্দু
থাম্ব|ডান|250px|সম্ভবত জলদেবতা আটলাহুয়ার পূজা করা হচ্ছে সংগীত ও নৃত্যের মাধ্যমে, আমেরিকান আদিবাসী সাহিত্য সম্পর্কে রচিত ঋগ্বেদ আমেরিকানাস (১৮৯০) গ্রন্থের অলংকরণ। আজটেক পুরাণে আটলাহুয়া, আহ্‌টলাহুয়া, আটলাহোয়া, আটলাভা বা আটলাউয়া  ছিলেন জল, মৎস্যজীবী ও তিরন্দাজদের দেবতা। কথিত আছে, অন্তত চারটি প্রাচীন আজটেক মন্দিরে তাকে পূজা করা হত। এগুলির মধ্যে উচ্চতম মন্দিরটি আনুমানিক ২০০ ফুট উঁচু ছিল। জলে মৃত্যুর ঘটনা ঘটলে আজটেকরা তার কাছে প্রার্থনা জানাতো। জলে এই রকম একটি মৃত্যুর ঘটনা ঘটেছিল যখন হার্নান্দো কোর্তেজ টেনোচটিটলান (হ্রদের উপর অবস্থিত প্রাচীন আজটেক রাজধানী, বর্তমানে মেক্সিকো সিটি) জয় করেন। কথিত আছে, সেই সময় হ্রদের জল কাটা মুণ্ড ও মৃতদেহে ভরে উঠেছিল।  ফ্রে বার্নার্দিনো দে সাহাগানের জেনারেল হিস্ট্রি অফ দ্য থিংস অফ নিউ স্পেন: দ্য ফ্লোরেন্টাইন কোডেক্স। বুক টু: দ্য সেরেমনিজ গ্রন্থে আটলাহুয়ার আদি চিত্রটি পাওয়া যায়।   তথ্যসূত্র   বিষয়শ্রেণী:আজটেক পুরাণ ও ধর্ম
সাবরিন শাকা মীম একজন বাংলাদেশী অভিনেত্রী এবং টেলিভিশন সংবাদ উপস্থাপক। ১৯৯৫ সালে নতুন কুঁড়ি প্রতিযোগিতায় চ্যাম্পিয়ন হয়েছিলেন। তিনি বর্তমানে এটিএন নিউজের একজন সংবাদ উপস্থাপক।   শিক্ষা এবং কর্মজীবন  মীম ভিকারুননিসা নূন স্কুল এন্ড কলেজ এবং নর্থ সাউথ বিশ্ববিদ্যালয় থেকে তাঁর শিক্ষা সম্পন্ন করেন। তিনি ১৯৯২ সালে টেলিভিশন নাটকে অভিনয় শুরু করেন।   ব্যক্তিগত জীবন  মীম ৭ ডিসেম্বর ২০১২ তারিখে শাহরিয়ার আহমেদ সাজিবের সাথে বিয়ে বন্ধনে আবদ্ধ হন। তার বাবা ডা কে.এস.এম শামীম এবং মা ডা কাওসার পারভীন লিপি দুজনই পেশায় চিকিৎসক। এবং একমাত্র বোন ডা. শারমীন শাকা টুকটুকি।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী শিশু অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী টেলিভিশন উপস্থাপিকা বিষয়শ্রেণী:২১শ শতাব্দীর বাংলাদেশী অভিনেত্রী
মহাকাশে উপনিবেশ স্থাপনমূল ধারণা গ্রহীয় বাসযোগ্যতা মহাকাশ ও উদ্বর্তন মহাকাশ বসতি পৃথিবীকরণ আন্তঃগ্রহ ভ্রমণ আন্তঃনক্ষত্র ভ্রমণ আন্তঃছায়াপথ ভ্রমণ উপনিবেশ স্থাপনের লক্ষ্য চাঁদে উপনিবেশ স্থাপন মঙ্গল গ্রহে উপনিবেশ স্থাপন শুক্র গ্রহে উপনিবেশ স্থাপন বুধ গ্রহে উপনিবেশ স্থাপন গ্রহাণুসমূহে উপনিবেশ স্থাপন সেরেসে উপনিবেশ স্থাপন সৌরজগতের বাইরে উপনিবেশ স্থাপন ইউরোপায় উপনিবেশ স্থাপন টাইটানে উপনিবেশ স্থাপন নেপচুন-উত্তর বস্তুসমূহে উপনিবেশ স্থাপন পৃথিবীকরণের লক্ষ্য মঙ্গল গ্রহের পৃথিবীকরণ শুক্র গ্রহের পৃথিবীকরণ সংস্থা মার্স সোসাইটি ন্যাশানাল স্পেস সোসাইটি দ্য প্ল্যানেটারি সোসাইটি Category:WikiProject Space Colonization Category:WikiProject Space templates
রবীন্দ্র নৃত্যনাট্য বাংলার নোবেল বিজয়ী রবীন্দ্রনাথ ঠাকুর রচিত চারটি নৃত্য নির্ভর নাটক। সেগুলো হলো - চিত্রাঙ্গদা, চণ্ডালিকা, শ্যামা ও শ্রাবণ-গাথা।History of Bengali Literature, Dr. Dulal Chakraborty, July - 2007, Bani Bitan. (in Bengali) এ সকল সাহিত্যকর্মের প্রধান উপজীব্য বিষয় হচ্ছে - নাটকের বিষয়বস্তু পুরোপুরি নৃত্য ও সঙ্গীত নির্ভর। এগুলোয় রবীন্দ্রনাথ ঠাকুর কর্তৃক সৃষ্ট নৃত্যকর্ম যুক্ত করা হয়েছে। রবীন্দ্রনাথ ঠাকুর তার শুরুরদিকের সাহিত্যকর্ম যেমন: তাসের দেশের ন্যায় রচনাগুলোয় নৃত্য যুক্ত করেছেন। তবে, সেগুলোকে রবীন্দ্র নৃত্যনাট্য হিসেবে বিবেচনায় আনা হয় না।   আরও দেখুন   শান্তিনিকেতন   তথ্যসূত্র    বহিঃসংযোগ  http://www.tagoreweb.in/Render/ShowContentType.aspx?ct=Plays  http://www.geetabitan.com/  বিষয়শ্রেণী:বাঙালি সংস্কৃতি বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
নিকলাস বাকসলাইটনার (, ; জন্ম: ৩ মে ১৯৯৬) হলেন একজন জার্মান পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে জার্মানির প্রতিনিধি হিসেবে প্রতিদ্বন্দ্বিতা করে থাকেন।  বাকসলাইটনার জার্মানির হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন নিকলাস বাকসলাইটনার ১৯৯৬ সালের ৩রা মে তারিখে জার্মানির গারমিশ-পার্টেনকির্খেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বাকসলাইটনার জার্মানির প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৭.৫৩ সময়ে প্রতিযোগিতাটি সম্পন্ন করে দ্বাত্রিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন এবং সেখানে তিনি দ্বাত্রিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফ্রিস্টাইল স্কিয়ার বিষয়শ্রেণী:জার্মানির অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
ফ্রেডরিক সিটজ একজন মার্কিন পদার্থবিজ্ঞানী এবং কঠিন অবস্থা পদার্থবিজ্ঞান এর অন্যতম পথিকৃৎ।  জীবনী সিটজ ১৯১১ সালের ৪ জুলাই সান ফ্রান্সিস্কোতে জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯৩২ সালে পদার্থবিজ্ঞানে ব্যাচেলর ডিগ্রি লাভ করেন। তিনি প্রিন্সটন বিশ্ববিদ্যালয় থেকে ১৯৩৪ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন ইউজিন পল উইগনার। ১৯৩৫ থেকে ১৯৩৭ সাল পর্যন্ত তিনি রোচেস্টার বিশ্ববিদ্যালয় এ শিক্ষকতা করেন। ১৯৩৭ থেকে ১৯৩৯ সাল পর্যন্ত জেনারেল ইলেকট্রিক এ কাজ করেন। ১৯৩৯ থেকে ১৯৪২ সাল পর্যন্ত পেন্সিল্‌ভেনিয়া বিশ্ববিদ্যালয় এবং ১৯৪২ থেকে ১৯৪৯ সাল পর্যন্ত কার্নেগী ইন্সটিটিউট অব টেকনোলজিতে শিক্ষকতা করেন। ১৯৪৬ থেকে ১৯৪৭ সাল পর্যন্ত ওকে রিজ ন্যাশনাল ল্যাবরেটরীর অ্যাটমিক এনার্জির প্রশিক্ষণ কর্মসূচীর পরিচালক ছিলেন। তিনি ১৯৪৯ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞানের অধ্যাপক নিযুক্ত হন। ১৯৫৭ সালে এই বিভাগের চেয়ারম্যান নিযুক্ত হন। সিটজ ১৯৬১ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন। তিনি ১৯৬২ থেকে ১৯৬৯ সাল পর্যন্ত ইউনাইটেড স্টেটস ন্যাশনাল অ্যাকাডেমি অব সায়েন্সেস এর প্রেসিডেন্ট এর দায়িত্ব পালন করেন। তিনি ১৯৬৮ থেকে ১৯৭৮ সাল পর্যন্ত রকফেলার বিশ্ববিদ্যালয় এর প্রেসিডেন্ট ছিলেন। তিনি ১৯৭১ থেকে ১৯৮২ সাল পর্যন্ত টেক্সাস ইনস্ট্রুমেন্ট্‌স এর একজন পরিচালক ছিলেন।  প্রকাশনা  পুরস্কার ও স্বীকৃতি  ন্যাশনাল মেডেল অব সায়েন্স, ১৯৭৩  তথ্যসূত্র  বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:রোচেস্টার বিশ্ববিদ্যালয়ের শিক্ষক বিষয়শ্রেণী:ভ্যানেভার বুশ অ্যাওয়ার্ড বিজয়ী বিষয়শ্রেণী:১৯১১-এ জন্ম বিষয়শ্রেণী:২০০৮-এ মৃত্যু বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন ফিলোসফিক্যাল সোসাইটির সদস্য
মুভালুর রামামিরথম () (১৮৮৩ - ১৯৬২) ছিলেন একজন তামিল সমাজ সংস্কারক, লেখক, এবং দ্রাবিড় আন্দোলনের রাজনৈতিক কর্মী।  তিনি মাদ্রাজ প্রেসিডেন্সিতে দেবদাসী প্রথার বিলোপের জন্য কাজ করেছিলেন। তিনি তিরুভারুরে জন্মগ্রহণ করেছিলেন এবং মায়িলাধুথুরাইয়ের কাছে একটি গ্রাম মুভালুরে বেড়ে ওঠেন।   জীবনী  তিনি ১৯৩৬ সালে দাসিগালিন মোসাভালাই আল্লাধু মাধি পেত্রা মাইনর (আক্ষরিক অর্থ- দেবদাসীদের প্রতারণার জাল বা অপ্রাপ্তবয়স্ক জ্ঞানী) নামে একটি উপন্যাস লিখেছিলেন, যেটি দেবদাসীদের দুর্দশাকে প্রকাশ করেছিল। তিনি ছিলেন মূলত জাতীয়তাবাদী ভারতীয় জাতীয় কংগ্রেসের একজন সমর্থক। পেরিয়র ই. ভি. রামস্বামী ১৯২৫ সালে কংগ্রেস ছেড়ে যাওয়ার পর তিনি পেরিয়ারের আত্ম-সম্মান আন্দোলনের সদস্য হয়েছিলেন। ১৯৩০ সালে, তিনি আইন প্রণয়নের মাধ্যমে মাদ্রাজ প্রেসিডেন্সিতে দেবদাসী প্রথা বিলুপ্ত করার জন্য মুথুলক্ষ্মী রেড্ডীর ব্যর্থ প্রচেষ্টাকে সমর্থন করেছিলেন।  তিনি ১৯৩৭ - ৪০ সালের হিন্দি বিরোধী আন্দোলনে অংশ নিয়েছিলেন এবং ১৯৩৮ সালের নভেম্বরে আন্দোলনে অংশ নেওয়ার অপরাধে ছয় সপ্তাহের জন্য জেলে ছিলেন। তাঁর উপন্যাসের দ্বারা সৃষ্ট জনসচেতনতা এবং দেবদাসী প্রথা বিলুপ্ত করার জন্য তাঁর ক্রমাগত প্রচারণা, মাদ্রাজ দেবদাসী (উৎসর্গের নিবারণ) আইন বা দেবদাসী বিলোপ বিল পাসে সহায়ক ভূমিকা পালন করেছিল। এরপর ১৯৪৭ সালে প্রথাটিকে অবৈধ ঘোষণা করা হয়েছিল। ১৯৪৯ সালে, তিনি পেরিয়ারকে ছেড়ে আলাদা হয়ে যান।  তিনি দ্রাবিড় মুনেত্র কড়গমের (ডিএমকে) সমর্থক হয়েছিলেন। এটি একটি নতুন দল যেটি পেরিয়ারের অভিভাবক সি এন আন্নাদুরাই শুরু করেছিলেন। ১৯৬২ সালে তাঁর মৃত্যুর আগে পর্যন্ত তিনি ডিএমকে সমর্থক ছিলেন। তাঁর স্মরণে, তামিলনাড়ু সরকার দরিদ্র মহিলাদের আর্থিক সহায়তা প্রদানের জন্য "মুভালুর রামামিরথম আম্মাল নিনাইভু বিবাহ সহায়তা স্কিম" নামে একটি সামাজিক কল্যাণ প্রকল্প চালু করেছে।           তথ্যসূত্র   বিষয়শ্রেণী:তামিলনাড়ুর সক্রিয়কর্মী বিষয়শ্রেণী:ভারতীয় নারী অধিকারকর্মী বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:তামিলনাড়ুর লেখিকা বিষয়শ্রেণী:ভারতীয় নারী সক্রিয়কর্মী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:১৯শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:তামিল ভাষার লেখক বিষয়শ্রেণী:দ্রাবিড় আন্দোলন বিষয়শ্রেণী:১৯৬২-এ মৃত্যু বিষয়শ্রেণী:১৮৮৩-এ জন্ম বিষয়শ্রেণী:তামিলনাড়ুর রাজনীতিতে নারী
thumb|180px|ভারতে একটি সজ্জিত ট্রাকের সম্মুখে একটি কালো জুট্টি এবং নজর বাট্টু  । নজর বাট্টু  (হিন্দুস্তানি: नज़र बट्टू or نظر بٹو) মূলত উত্তর ভারত ও পাকিস্তানে দুষ্ট নজর থেকে রক্ষা পেতে ব্যবহার করা আইকন, কমনীয় হস্তবন্ধনী, উল্কি বা অন্যান্য বস্তু  অথবা কোন নমুনা।  ফার্সি ও আফগান লোককাহিনীতে একে বলা হয় চেশম নজর ( ) বা নজর কুরবানী ( ) বলা হয়।M. Moin: A Persian Dictionary, 3rd edition, p. 4752 (in Persian). ভারত ও পাকিস্তানে, খারাপ নজর বন্ধ করতে বা সরিয়ে নিতে ফার্সি ভাষা হতে উৎপন্ন চশম-ই-বদদুর ( ) স্লোগান ব্যবহৃত হয়।  ধরন প্রায়ই ইচ্ছা করে ত্রুটি হিসেবে কোন বস্তু বা ব্যক্তির উপর নজর বাট্টু  দেওয়া হয়, যেন তা বস্তুটির উত্কর্ষ কমিয়ে দেয়, ব্যক্তির দিকে বদনজর না লাগে। উদাহরণস্বরূপ দক্ষিণ এশিয়ায়, প্রিয়জনের মুখ বা ঘাড়ে কালো দাগ (হিন্দি-উর্দুতে কালা টিকা, পুশতুতে তোর খাল ) দেওয়া। বাড়িতে, ইচ্ছাকৃত ত্রুটি রাখা যেন বাড়ির নিখুঁত সৌন্দর্য থেকে নজর সরানো যায়, কার্পেট বা শাড়ির মতো দামী বয়নে কখনও কখনও ইচ্ছাকরে রঙ বা সেলাইয়ের ত্রুটি রাখা।  তুর্কি নাজার বোনকুগুরের মত কিছু তাবিজও নজর বাট্টু হিসেবে পরা হয়। কিছু তাবিজে গলায় ঝুলানোর জন্য ছোট নল থাকে, যেখানে একটি প্রার্থনার মন্ত্র অথবা আয়াত লেখা থাকে। কিছু তাবিজ নির্দিষ্ট অঞ্চলে ব্যবহার হয়। যেমনঃ হিমাচল প্রদেশের চম্বা জেলায় ব্যবহৃত তাবিজে পর্বতের রূপালী চিতাবাঘের নখ থাকে।  যদিও বিষয়টি সরাসরি নজর বাট্টুর উদ্দেশ্য পুরণ করে না, তবে দক্ষিণ এশিয়ার কিছু অঞ্চলে মায়েদের তাদের বাচ্চাদের দিকে হালকাভাবে থুথু দেওয়ার প্রথা রয়েছে। অন্যের নজর থেকে শিশুদের অসম্মান এবং অপূর্ণতার অনুভূতি থেকে রক্ষার জন্য এমন থুথু নিক্ষেপ করা হয়। এক্ষেত্রে থুথু সরাসরি নিক্ষেপ না করা হয়না। শিশুদের গালে কালো দাগ দেওয়া নজর বাট্টুর একটি সাধারণ ধরণ।George Vensus A. (2008). Paths to The Divine: Ancient and Indian (Volume 12 of Indian philosophical studies).  Council for Research in Values and Philosophy, USA. . pp. 399. এমন বিশ্বাস প্রচলিত আছে যে, সৎ ব্যক্তিদের কাছ থেকেও অত্যধিক প্রশংসা অশুভ শক্তিকে আকর্ষণ করে। তাই গালে কালো দাগ শিশুদের নজর থেকে রক্ষা করে। মায়েরা তার সন্তানকে "অতিরিক্ত" ভালবাসার কারণে অশুভ শক্তির নজর থেকে বাচাতে কালো দাগ দিয়ে থাকে।   জনপ্রিয় সংস্কৃতিতে ব্যাঙ্গাত্মক ব্যবহার  উত্তর ভারত এবং পাকিস্তানে, নজর বাট্টু শব্দটি ব্যঙ্গাত্মক  ব্যবহার করার প্রচলন আছে। ব্যাঙ্গার্থে শব্ধটির ব্যবহার এমন ব্যক্তি বা বস্তুর প্রতি ইঙ্গিত করার জন্য করা হয় যা অনাকাঙ্ক্ষিত কিন্তু অবশ্যই সহ্য করা উচিত। যেমন- পাকিস্তানের সামরিক শাসক পারভেজ মুশাররফ যখন দেশটিতে গণতন্ত্র ফিরিয়ে আনার জন্য ২০০৮ সালে সাধারণ নির্বাচনের ঘোষণা দিয়েছিলেন, তখন গণমাধ্যমে কিছু ভাষ্যকার তাকে "পাকিস্তানের গণতন্ত্রের নজর বাট্টু " বলে উল্লেখ করেছিলেন।  চিত্রশালা  তথ্যসূত্র  বিষয়শ্রেণী:কুসংস্কার
মালাপাড়া বাংলাদেশের কুমিল্লা জেলার অন্তর্গত ব্রাহ্মণপাড়া উপজেলার একটি ইউনিয়ন।   আয়তন    জনসংখ্যা    ইতিহাস    অবস্থান ও সীমানা  ব্রাহ্মণপাড়া উপজেলার সর্ব-দক্ষিণে মালাপাড়া ইউনিয়নের অবস্থান। এ ইউনিয়নের উত্তরে দুলালপুর ইউনিয়ন, পূর্বে সাহেবাবাদ ইউনিয়ন ও বুড়িচং উপজেলার পীরযাত্রাপুর ইউনিয়ন, দক্ষিণে গোমতী নদী বুড়িচং উপজেলার ভারেল্লা ইউনিয়ন, পশ্চিমে গোমতী নদী ও দেবিদ্বার উপজেলার এলাহাবাদ ইউনিয়ন ও জাফরগঞ্জ ইউনিয়ন এবং উত্তর-পশ্চিমে দেবিদ্বার উপজেলার ফতেহাবাদ ইউনিয়ন অবস্থিত।   প্রশাসনিক কাঠামো  মালাপাড়া ইউনিয়ন ব্রাহ্মণপাড়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণপাড়া থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।   শিক্ষা ব্যবস্থা   মালাপাড়া ইউনিয়নে প্রায় ২০ টি প্রাইমারি লেভেল স্কুল এবং ৩ টি মাধ্যমিক বিদ্যালয়(০৩টি মাদরাসা) এবং ২ টি কলেজ রয়েছে।   শিক্ষা প্রতিষ্ঠান  উচ্চমাধ্যমিক বিদ্যালয় সমূহঃ  ১. মালাপাড়া উচ্চ বিদ্যালয় (এমপিও)  ২. মনোহরপুর অলুয়া চন্ডিপুর রেজাউল হক উচ্চ বিদ্যালয় (এমপিও)   ৩. পূর্ব চন্ডিপুর বঙ্গবন্ধু বালিকা উচ্চ বিদ্যালয় (এমপিও)  মাদ্রাসা সমূহঃ   ১. অলুয়া ইসলামিয়া সিনিয়র মাদ্রাসা   ২. পূর্ব চন্ডিপুর দাখিল মাদ্রাসা   ৩. পশ্চিম চন্ডিপুর হাফেজিয়া মাদ্রাসা  ৪. আছাদনগর হাফেজিয়া মাদ্রাসা    ৫. মনোহরপুর হাফেজিয়া মাদ্রাসা   কলেজ সমূহঃ   ১. আছাদনগর আবদুল মতিন খসরু কলেজ (এমপিও)  ২. আছাদনগর আবদুল মজিদ দেওয়ান কলেজ( ননএমপিও)   প্রাইমারি স্কুল (সরকারি):-   ১. আছাদনগর সরকারি প্রাথমিক বিদ্যালয়  ২.পূর্ব আছাদনগর সরকারি প্রাথমিক বিদ্যালয়  ৩. পূর্ব চন্ডিপুর সরকারি প্রাথমিক বিদ্যালয়  ৪. পশ্চিম চন্ডিপুর সরকারি প্রাথমিক বিদ্যালয়  ৫. মনোহরপুর সরকারি প্রাথমিক বিদ্যালয়  ৬. রামনগর সরকারি প্রাথমিক বিদ্যালয়  ৭. মালাপাড়া সরকারি প্রাথমিক বিদ্যালয়  ৮. অলুয়া সরকারি প্রাথমিক বিদ্যালয  ৯. পূর্ব রামনগর সরকারি প্রাথমিক বিদ্যালয়   প্রাইমারি স্কুল (বেসরকারি) :-    ১. আছাদনগর সবুজ সাথী একাডেমী  ২. রামনগর এভারগ্রীণ একাডেমী  ৩. আছাদনগর সুরাইয়া রায়হান একাডেমী   যোগাযোগ ব্যবস্থা  ক্যান্টনমেন্ট থেকে কংশনগর বাজার হয়ে গোমতী ব্রীজ অতিক্রম করলেই মালাপাড়া ইউনিয়ন। ব্রাহ্মণপাড়া বাজার থেকে সাহেবাবাদ হয়ে টাকুই,  জিরুইন অতিক্রম করলেই মালাপাড়া ইউনিয়ন।  মালাপাড়া ইউনিয়ন যোগাযোগ ব্যবস্থা পুরো ব্রাহ্মণপাড়ার মধ্যে অন্যতম। প্রায় সকল রাস্তাঘাট পাকা।  কিছু আংশিক রাস্তা খারাপ থাকায় সেগুলোর বিনির্মানের কাজ চলছে।   খাল ও নদী  নদী  ★ মালাপাড়ার পাশেই গোমতী নদী।  খাল  °রামনগর পশ্চিম  পাড়া হয়ে শুরুকরে জিরুইন পর্যন্ত রাস্তার পাশে খাল রয়েছে  অলুয়া≠রামনগর খাল  চন্ডিপুর - আছাদনগর খাল   হাট-বাজার  মালাপাড়া বাজার  রামনাগর বাজার  আছাদনগর কলেজ গেইট বাজার।  অলুয়া সোবহান মার্কেট   গরুর বাজার  ★ রামনগর বাজার   ★ মনোহরপুর খেলার মাঠ   দর্শনীয় স্থান  ১)মালাপাড়া গোমতীর পার,এবং স্কুল  ২)মহরম আলী শাহ ফকিরের মাজার  ৩)রিভার ভিউ রিসোর্ট  ৪) চাদঁপাড়া বটগাছ  ৫)চেয়ারম্যান বাড়ি শান্তি রোড  ৬/মনোহরপুর খেলার মাঠ  ৭/মনোহরপুর ঈদগাহ  ৮/গোমতী ব্রিজ মনোহরপুর    জনপ্রতিনিধি   বর্তমান চেয়ারম্যান: শেখ আবদুল্লাহ আল মামুন (গ্রাম :- অলুয়া)   আরও দেখুন   ব্রাহ্মণপাড়া উপজেলা  ব্রাহ্মণপাড়া থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণপাড়া উপজেলার ইউনিয়ন
মাগুরা ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ৫৩.৯২ কিমি২ (২০.৮২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৭৭৭ জন। ইউনিয়নটিতে মোট গ্রামের সংখ্যা ৪৪টি ও মৌজার সংখ্যা ৮টি। যোগাযোগ মাগুরা ইউনিয়নে যোগাযোগের জন্য কাঁচা ও পাকা সড়কপথ এবং নয়নিবুরুজ রেলওয়ে স্টেশন নামে একটি রেলওয়ে স্টেশন আছে।  দর্শনীয় স্থান  টাঙ্গন নদীর উৎসমুখ।  তথ্যসূত্র  বিষয়শ্রেণী:পঞ্চগড় সদর উপজেলার ইউনিয়ন
রণধীর প্রসাদ বর্মা, এসি (১৯৫২ - ১৯৯১) একজন ভারতীয় পুলিশ অফিসার যিনি ভারতের ঝাড়খণ্ডের ধানবাদে একটি ব্যাংকে ডাকতদের আক্রমণ প্রতিহত করার সময় শহীদ হয়েছিলেন। তিনি মরণোত্তরভাবে ভারতের শান্তিকালীন সর্বোচ্চ বীরত্বের পুরস্কার অশোক চক্রে ভূষিত হয়েছিলেন। ভারত সরকার ২০০৪ সালে তাঁর সম্মানে একটি স্মারক ডাকটিকিটও জারি করেছিল।    জীবনের প্রথমার্ধ  রণধীর বর্মা ঝাড়খণ্ডের কায়স্থ পরিবারে জন্মগ্রহণ করেছিলেন। তিনি পাটনা বিশ্ববিদ্যালয় থেকে স্নাতক হয়়েছিলেন।   পুলিশ ক্যারিয়ার  ১৯৯১ সালের ৩ জানুয়ারি তিনি ব্যাংক অফ ইন্ডিয়ার ধানবাদ শাখায় একে 47 স্বয়ংক্রিয় রাইফেল সজ্জিত সন্ত্রাসীদের একটি গোষ্ঠীর মুখোমুখি হন, যারা ডাকাতির চেষ্টা করে। বর্মার বন্দুকযুদ্ধের ফলে তাঁর পিস্তল দিয়ে তিনি দু'জন ডাকাতকে হত্যা করেন এবং শেষে তিনি শহীদ হন।  তিনি বীরত্বের জন্য ভারতের সর্বোচ্চ শান্তিকালীন বীরত্বের পুরস্কার  অশোক চক্রে দ্বারা ভূষিত হয়েছিলেন।   তথ্যসূত্র   বিষয়শ্রেণী:অশোকচক্র বিষয়শ্রেণী:অশোক চক্র পদকপ্রাপ্ত বিষয়শ্রেণী:১৯৫২-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:ঝাড়খণ্ডে খুন হওয়া ব্যক্তি
সংবেদনশীল আইপি ঠিকানাসমূহ (সহজ আইপি রেঞ্জ ক্যালকুলেটর) আইপিভি৪ আইপিভি৬ সংস্থা 180.211.128.0/17,123.49.0.0/18,203.112.192.0/19,103.48.16.0/22 বাংলাদেশের সরকারি বিভিন্ন সংস্থা 156.33.0.0/16 2620:0:8A0::/482600:803:618::/48  যুক্তরাষ্ট্র সিনেট 208.80.152.0/22185.15.56.0/22185.15.59.192/27208.80.154.0/24198.35.26.0/23185.15.56.0/2291.198.174.0/24198.89.127.88  2620:0:860::/462a02:ec80::/322a02:ec80::/962a02:ec80::/322620:0:860::/46 উইকিমিডিয়া সার্ভিস কোন নির্দিষ্ট আইপি ঠিকানা বা ব্যবহারকারীর লেখার অধিকারে বাধা দিতে নিচের ফর্মটি ব্যবহার করুন। এটি কেবলমাত্র ধ্বংসপ্রবণতা প্রতিরোধে ও নীতিমালা মেনে সম্পাদনা করা উচিত। নিচে একটি নির্দিষ্ট কারণ উল্লেখ করুন (উদাহরণস্বরূপ, যেসব পাতায় ধ্বংসপ্রবণ সম্পাদনা করা হয়েছে, সেগুলি উল্লেখ করতে পারেন)।  বাধাদানের সময় একটি তথ্যমূলক কারণ উল্লেখ করুন। উপযুক্ত শব্দচয়নে বাধাদানের কারণটি পেশাদারী রচনাশৈলীতে হওয়া উচিত। এটা মনে রাখুন যে, আপনার দেওয়া বাধাদানের কারণ ও বার্তাটি যখন বাধাপ্রাপ্ত একাউন্ট বা আইপি থেকে সম্পাদনার চেষ্টা করা হবে তখন প্রদর্শিত হবে।   কোন বট একাউন্ট বাধাদানের সময় অবশ্যই স্বয়ংক্রিয় বাধাদান নিষ্ক্রিয় করতে হবে যাতে বট পরিচালনাকারী সম্পাদনা করতে পারেন। এই ব্যবহারকারীর ব্যবহার করা সর্বশেষ আইপি ঠিকানা, এবং পরবর্তী যেসব আইপি ঠিকানা থেকে সম্পাদনার চেষ্টা করা হবে, সেগুলিকেও স্বয়ংক্রিয়ভাবে বাধা দেয়া হোক।-থেকে টিকচিহ্ন উঠিয়ে দিন।  সম্পর্কিত তথ্য:  বাধাদান লগ,  সক্রিয় বাধাদান ও রেঞ্জ বাধাদানের তালিকা,  [ বাধা অপসারণ ফর্ম],  রেঞ্জ বাধাদান ক্যালকুলেটর, স্বয়ংক্রিয় বাধাদান, বাধাদান বার্তার টেমপ্লেটসমূহের তালিকা।  আইপি ঠিকানাসমূহ   সাধারণ: অধিকাংশ আইপি ঠিকানা কয়েকদিনের বেশি বাধাদান করা উচিত নয় কারণ এটির প্রভাব নির্দোষ কোন সম্পাদকের উপর পড়তে পারে। শুধুমাত্র কিছু বিরল ঘটনায় আইপি ঠিকানা অসীম মেয়াদের জন্য বাধাদান করা হয়ে থাকে।  শেয়ারকৃত আইপি: একাধিক ব্যবহারকারী কর্তৃক ব্যবহৃত আইপি ঠিকানাসমূহে কোনক্রমেই অসীম মেয়াদের বাধাদান উচিত নয়। অনেকদিনের ধ্বংসপ্রবণ সম্পাদনার ইতিহাস থাকলে এসকল ক্ষেত্রে প্রথমেই আইপি ঠিকানার ইতিহাস দেখে নেওয়া উচিত। ডায়নামিক বা পরিবর্তনশীল আইপি ঠিকানা সমূহে বাধাদান করলে তার প্রভাব নিশ্চিতভাবেই অন্য ব্যবহারকারীদের উপর পড়তে পারে। সুতরাং নিতান্তই বাধার প্রয়োজন হলে দয়া করে শুধুমাত্র অনিবন্ধিত ব্যবহারকারীদের বাধা প্রদান করবেন। আইপি তথ্য সরঞ্জামের মাধ্যমে আইপি ঠিকানার ইতিহাস দেখে নিতে পারেন।  বিভিন্ন সরকারি সংস্থার আইপিসমূহে বাধাদান: আপনি যদি উপরে উল্লেখিত কোন সরকারি সংস্থা বা অন্যকোনো সরকারি সংস্থার আইপি ঠিকানা বাধাদান করেন সেক্ষেত্রে বাধাদানের সাথে সাথেই উইকিমিডিয়া ফাউন্ডেশনের কমিউনিকেশন্স টিমকে জানান। সংশ্লিষ্ট পাতায় উল্লেখিত যোগাযোগের ঠিকানাগুলো ব্যবহার করতে পারেন অথবা মেটার এই পাতায় জানাতে পারেন। সরকারি আইপি ঠিকানাসমূহ বিভিন্ন সরকারি সংস্থা কর্তৃক বরাদ্দ দেওয়া হয় সেগুলোতে বাধাদানের প্রভাব বিভিন্ন কারণে উইকিমিডিয়া ফাউন্ডেশনের উপর পরে থাকে যার জন্য ফাউন্ডেশনের এ ব্যাপারে জানা উচিত। সরকারি ঠিকানাসমূহ বাধাদানের ক্ষেত্রে অবশ্যই সেটি অসীম মেয়াদের করা উচিত নয় ও বাধাদানের কারণ ও বার্তাটি সতর্কতার সাথে লিখা আবশ্যক; আপনার বাধাদানের কারণটি বিভিন্ন সংবাদমাধ্যম কর্তৃক দেখা ও উদ্ধৃত হতে পারে।  __NOTOC____NOEDITSECTION__
ইউ.বি প্রবীণ রাও ইনফোসিসের অবসরপ্রাপ্ত কর্পোরেট এক্সিকিউটিভ। রাও ১৯৮৫ সালে ইনফোসিসে যোগদান করেন এবং এন আর নারায়ণ মূর্তি এর অধীনে পদমর্যাদায় উঠে আসেন। মূর্তি তাকে ইনফোসিস বোর্ডের সদস্য হওয়ার জন্য এবং সেইসাথে জুন ২০১৪ সালে মূর্তি দ্বারা চিফ অপারেটিং অফিসার হওয়ার জন্য বেছে নিয়েছিলেন, যখন বিশাল সিক্কা সিইও হিসাবে নিযুক্ত হন। ২ ডিসেম্বর ২০১৭ সালে সলিল পারেখের সিইও এবং এমডি হিসাবে নিয়োগ না হওয়া পর্যন্ত বিশাল সিক্কা পদত্যাগ করার পরে রাও অন্তর্বর্তীকালীন সিইও এবং এমডি হিসাবে দায়িত্ব পালন করেছিলেন। তিনি ২০২১ সালের ডিসেম্বরে ইনফোসিস থেকে প্রধান পরিচালন কর্মকর্তা হিসাবে অবসর গ্রহণ করেন।  তিনি ন্যাশনাল কাউন্সিল অফ কনফেডারেশন অফ ইন্ডিয়ান ইন্ডাস্ট্রি (সিআইআই) এবং নাসকমের নির্বাহী পরিষদের সদস্য। তিনি ২০২০-২০২১ অর্থবর্ষে ন্যাসকমের চেয়ারম্যান হিসেবে দায়িত্ব পালন করেন।  এন আর নারায়ণ মূর্তি যখন ইনফোসিসের সিওও ছিলেন তখন প্রবীণ রাওকে বেতন বৃদ্ধির নিন্দা করেছিলেন।   তথ্যসূত্র    বহিঃসংযোগ    ইনফোসিস - প্রভিন রাও | ম্যানেজমেন্ট প্রোফাইল  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইনফোসিসের ব্যক্তি বিষয়শ্রেণী:জীবিত ব্যক্তি
তুরাঙ্গানুই নদী নিউজিল্যান্ডের গিসবোর্ন শহরে অবস্থিত একটি নদী। তারুহেরু নদী এবং ওয়াইমাতা নদীর সঙ্গমস্থলে উৎপত্তি হয়ে এটি গিসবোর্ন শহরের ভিতর দিয়ে প্রবাহিত হয়ে তুরাঙ্গানুই-এ-কিওয়া / দারিদ্র্য উপসাগরের উত্তর প্রান্তে প্রশান্ত মহাসাগরে মিলিত হয়েছে। নদীর মোহনার কাছে ক্যাপ্টেন জেমস কুকের নিউজিল্যান্ডে প্রথম অবতরণের জায়গাটিতে একটি স্মারকচিহ্ন অবস্থিত। সম্পূর্ণ নদীতেই জোয়ার-ভাটা চলমান রয়েছে।  তুরাঙ্গানুই নদীকে মাঝেমধ্যে দক্ষিণ গোলার্ধের ক্ষুদ্রতম নদী হিসাবে উল্লেখ করা হয়। গিসবোর্ন হারবার অববাহিকাটি একটি কংক্রিট ব্রেকওয়াটার দ্বারা নদীর চ্যানেল থেকে আলাদা করা হয়েছে।  নিউজিল্যান্ডের সংস্কৃতি ও ঐতিহ্য মন্ত্রণালয়ের মতে শব্দের অর্থ হলো "দুর্দান্ত স্থায়ী স্থান।"  এই নদীর পানির গুণগতমান খারাপ কারণ এটি বিভিন্ন ভূমি ব্যবহার করার জন্য দুটি নিষ্কাশন স্থান হিসেবে কাজ করে। নদীটিতে এই মুহূর্তে জোয়ার-ভাটা থাকায় পানির গুণমান অনেক ভালো হয়েছে। ডান|থাম্ব|তুরাঙ্গানুই সড়ক সেতুর নামফলক।  বিষয়শ্রেণী:নিউজিল্যান্ডের নদী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  —শাকিল (আলাপ · অবদান) ১৫:০৮, ২৩ সেপ্টেম্বর ২০২৪ (ইউটিসি) লক্ষীপুর শহীদ স্মৃতি বালিকা উচ্চ বিদ্যালয়   – (অপসারণের প্রস্তাবনা দেখুন[[উইকিপিডিয়া:নিবন্ধ অপসারণের প্রস্তাবনা/২০২৪ সেপ্টেম্বর#{{anchorencode:===কুষ্টিয়া ইনস্টিটিউট অব সাইন্স এন্ড টেকনোলজি===   – (অপসারণের প্রস্তাবনা দেখুনলগ দেখুন) () বেসরকারি অনুল্লেখ্য শিক্ষা প্রতিষ্ঠান। প্রতিষ্ঠানের চেয়ে টেকনোলজিগুলোর উপর বেশি প্রাধান্য দেয়া হয়েছে। প্রতিষ্ঠানের নিজস্ব ওয়েবসাইটকেই তথ্যসূত্র হিসাবে উদ্ধৃত করা হয়েছে।}}|লগ দেখুন]]) () এমপিওভুক্ত অনুল্লেখ্য শিক্ষা প্রতিষ্ঠান। কোনো তথ্যসূত্র নেই। সাকিব 🇧🇩 (আলাপ) ০৬:৩৫, ১৭ সেপ্টেম্বর ২০২৪ (ইউটিসি) , প্রস্তাবনা অনুসারে।–TANBIRUZZAMAN (💬) ০৬:৫০, ১৭ সেপ্টেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিখিলানন্দ সর (৩০ জুলাই ১৯৩৬ - ৩০ জুলাই ২০২০) একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সদস্য হিসাবে পশ্চিমবঙ্গের বর্ধমান (লোকসভা কেন্দ্র) এর সংসদ সদস্য হিসাবে দায়িত্ব পালন করেছিলেন।   বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:বর্ধমানের ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৩৬-এ জন্ম